# Xucla

La xucla, xucla vera, la caua, la gerla (Bal. gèl·lera), el mata-soldats i, a tort el gerret o gerret imperial (Spicara maena) és una espècie de peix de la família dels centracàntids.

## Ictionímia

A causa de l'accentuat polimorfisme d'aquesta espècie, en funció de l'edat, el sexe i l'estat de maduració sexual, la majoria de les llengües parlades a les costes de la Mediterrània han generat una profusió de noms vulgars per designar els seus variats aspectes, i concomitantment els ictiòlegs del segle xix distingiren una sèrie de suposades espècies (Maena jusculum, Maena osbeckii, Maena vomerina, Maena vulgaris, etc.) que no són sinó diverses fases de desenvolupament i d'exhibició de lliurees.

## Descripció

La llargada màxima de les femelles és de 21 cm i la dels mascles de 24 cm. Cap relativament petit (la seva llargada és sempre inferior a l'altura del cos) i amb dents nombroses i ben desenvolupades sobre el vòmer. Les proporcions del cos són força variables: els joves són molt més allargats, car l'altura màxima està compresa unes 4 vegades en la longitud total (valor que en les femelles adultes es redueix a 3,75 i en els mascles adults a 3,5). Els mascles adults tenen aspecte geperut perquè el perfil superior del cos està abombat sobre la nuca. Aleta dorsal amb 11 radis espinosos i 12 radis tous, i a diferència de Spicara flexuosa el seu perfil superior no és convex, sinó gairebé rectilini. Aleta anal amb 3 espines i 9-10 radis tous. Els joves immadurs tenen un color general blavós. Les femelles presenten el dors blavenc (algunes vegades tirant a verdós) i sobre els costats el color passa gradualment al blanquinós argentat. La línia lateral, que és molt visible, és de color bru. El color dels mascles és molt més intens i fosc, quasi negrós en els més vells. Quan vesteixen la lliurea nupcial els colors esdevenen esplendents: una banda blava s'estén des del musell fins al marge posterior de l'ull i sobre les peces operculars hi ha ratlles blaves i grogues.

## Reproducció

És de fecundació externa i un hermafrodita proterogínic (abans femella i després mascle). La reversió sexual es produeix en assolir els 10,9 cm de longitud al nord-est de la Mediterrània.

## Alimentació i depredadors

Menja zooplàncton i el seu nivell tròfic és de 3,23. És depredat pel lluç europeu (Merluccius merluccius), a l'Estat espanyol per la rata de mar (Uranoscopus scaber) i a Grècia pel músic (Serranus hepatus).

## Hàbitat i distribució geogràfica

És un peix marí, pelàgiconerític (entre 30 i 130 m de fondària) i de clima subtropical (47°N-28°N, 19°W-42°E), el qual viu a sobre els alguers de posidònia, fons rocallosos i fangosos fins a un centenar de metres de fondària des de les costes atlàntiques de Portugal, el Marroc i les Illes Canàries fins a la mar Mediterrània i la mar Negra, incloent-hi el corrent de les Canàries, Gibraltar, l'Estat espanyol, les illes Balears, Algèria, Tunísia, França, Mònaco, Còrsega, Sardenya, Sicília, la Itàlia continental, Malta, Líbia, Eslovènia, Croàcia, Bòsnia i Hercegovina, Montenegro, Albània, Grècia, el mar de Màrmara, la mar Egea, Creta, Xipre, Egipte, Israel, el Líban, Síria, Turquia, Bulgària, Romania, Geòrgia i Ucraïna.

## Observacions

És inofensiu per als humans i el seu índex de vulnerabilitat és de baix a moderat (33 de 100).

## Referències

* ↑ Més recent és l'origen del cas de l'aplicació espúria del nom de xucla blanca a Spicara smaris, quan aquest nom sols és aplicable a Spicara flexuosa. S'ha interpretat erradament que Spicara smaris i Spicara flexuosa són sinònims i, per tant, també ho són els noms catalans respectius. Desfet l'error de la sinonímia científica no s'ha desfet la dels noms catalans, i així la Nomenclatura Oficial Catalana encara diu que el nom de xucla blanca és aplicable al gerret. Comentaris sobre algunes causes d'errors o d'inexactituds en la nomenclatura catalana dels peixos marins, Miquel Duran i Ordinyana https://dialnet.unirioja.es/servlet/articulo?codigo=1191807
* ↑ The Taxonomicon (anglès)
* 1 2 Duran i Ordinyana, Miquel, 2010. Noms i descripcions dels peixos de la mar catalana. Tom II. Osteïctis (2a part). Palma: Editorial Moll, 379 p. (Monografies científiques;9). Pàgs. 70 i 71.
* 1 2 3 Tortonese, E., 1986. Centracanthidae. Pàgs. 908-911. A: P. J. P. Whitehead, M.-L. Bauchot, J.-C. Hureau, J. Nielsen i E. Tortonese (editors). Fishes of the north-eastern Atlantic and the Mediterranean. UNESCO, París. vol. 2.
* ↑ Reproduction of Spicara maena - FishBase (anglès)
* ↑ Breder, C. M. i D. E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p. Pàg. 465.
* ↑ Soykan, O., A. T. Ilkyaz, G. Metin i H. T. Kinacigil, 2010. Growth and reproduction of blotched picarel (Spicara maena, Linnaeus, 1758) in the central Aegean Sea, Turkey. Turk. J. Zool. 34:453-459.
* ↑ Food items reported for Spicara maena - FishBase (anglès)
* ↑ Sea Around Us (anglès)
* ↑ Papaconstantinou, C. i K. I. Stergiou, 1995. Biology and fisheries of eastern Mediterranean hake (Merluccius merluccius). Pàgs. 149-180. A: J. Alheit i T. J. Pitcher (editors). Hake:Biology, fisheries and markets. Chapman & Hall, Londres, 478 p.
* ↑ Sanz, A., 1985. Contribución al estudio de la biología de Uranoscopus scaber (Linnaeus, 1758) (Osteichthyes, Uranoscopidae) del Mediterráneo occidental. Invest. Pesq. 49, 35-46. Pàg. 42.
* ↑ Organisms Preying on Spicara maena - FishBase (anglès)
* 1 2 Heemstra, P. C., 1990. Centracanthidae. Pàgs. 768-772. A: J. C. Quero, J. C. Hureau, C. Karrer, A. Post i L. Saldanha (editors). Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 2. Pàgs. 769-770.
* ↑ Khoury, C., 1984. Ethologies alimentaires de quelques espèces de poisons de l'herbier de Posidonies du Parc National de Port-Cros. A: Boudouresque C. F., Jeudy de Grissac A. i Olivier J. (editors). International Workshop Posidonia Oceanica Beds, GIS Posidonie Publications, France 1, 335-347.
* ↑ Borges, T.C., S. Olim i K. Erzini, 2003. Weight-length relationship for fish species discarded in commercial fisheries of the Algarve (southern Portugal). J. Appl. Ichthyol. 19(6):394-396. Pàg. 395.
* ↑ List of Marine Fishes reported from Morocco - FishBase Arxivat 2015-09-24 a Wayback Machine. (anglès)
* ↑ List of Marine Fishes reported from Canary Islands - FishBase Arxivat 2015-09-24 a Wayback Machine. (anglès)
* 1 2 3 4 Bauchot, M.-L., 1987. Poissons osseux. p. 891-1421. A W. Fischer, M.L. Bauchot i M. Schneider (editors) Fiches FAO d'identification pour les besoins de la pêche. (rev. 1). Méditerranée et mer Noire. Zone de pêche 37. Vol. II. Commission des Communautés Européennes and FAO, Roma, Itàlia. Pàg. 1034.
* ↑ Species in Canary Current - FishBase Arxivat 2015-09-24 a Wayback Machine. (anglès)
* ↑ List of Marine Fishes reported from Gibraltar - FishBase Arxivat 2015-09-24 a Wayback Machine. (anglès)
* ↑ Species in Balearic Islands - FishBase Arxivat 2015-09-24 a Wayback Machine. (anglès)
* ↑ Djabali, F., B. Brahmi i M. Mammasse, 1993. Poissons des Côtes Algériennes. Pelagos, Bulletin de I'Ismal (Bulletin de l'Institut des Sciences de la Mer et de l'Aménagement du Littoral). Numéro special, 215 pàgines.
* ↑ List of Marine Fishes reported from France - FishBase Arxivat 2015-09-24 a Wayback Machine. (anglès)
* ↑ List of Marine Fishes reported from Monaco - FishBase Arxivat 2015-09-24 a Wayback Machine. (anglès)
* ↑ R. Miniconi, R., 1980. Parc naturel régional de la Corse: poissons de Corse et de Méditerranée. Volum 21 de Découverte de la nature: A.R.P.E.G.E. Ajaccio i Clermont-Ferrand. 116 p. Pàg. 46.
* ↑ Species in Corsica Island - FishBase Arxivat 2015-09-24 a Wayback Machine. (anglès)
* ↑ Amori, G., F. M. Angelici, S. Frugis, G. Gandolfi, R. Groppali, B. Lanza, G. Relini i G. Vicini, 1993. Vertebrata. A: A. Minelli, S. Ruffo i S. La Posta (editors). Checklist delle specie della fauna Italiana, 110. Calderini, Bolonya, 83 p.
* ↑ Species in Sardinia Island - FishBase Arxivat 2015-09-24 a Wayback Machine. (anglès)
* ↑ Species in Sicily Island - FishBase Arxivat 2015-09-24 a Wayback Machine. (anglès)
* ↑ Costa, F., 1991. Atlante dei pesci dei mari italiani. Gruppo Ugo Mursia Editore S.p.A. Milà, Itàlia. 438 p. Pàgs. 160-161.
* ↑ List of Marine Fishes reported from Malta - FishBase Arxivat 2015-09-24 a Wayback Machine. (anglès)
* ↑ List of Marine Fishes reported from Libya - FishBase Arxivat 2015-09-24 a Wayback Machine. (anglès)
* ↑ List of Marine Fishes reported from Slovenia - FishBase Arxivat 2015-09-24 a Wayback Machine. (anglès)
* ↑ List of Marine Fishes reported from Croatia - FishBase Arxivat 2015-09-24 a Wayback Machine. (anglès)
* ↑ List of Marine Fishes reported from Bosnia and Herzegovina - FishBase Arxivat 2015-09-24 a Wayback Machine. (anglès)
* ↑ List of Marine Fishes reported from Montenegro - FishBase Arxivat 2015-09-24 a Wayback Machine. (anglès)
* ↑ List of Marine Fishes reported from Albania - FishBase Arxivat 2015-09-24 a Wayback Machine. (anglès)
* ↑ Economidis, P.S., 1973. Catalogue of the fishes of Greece. Reprinted from Hellenic Oceanology and Limnology, Praktika of the Inst. of Ocean. and Fishing Research, vol. 11 (1972).
* ↑ Species in Sea of Marmara - FishBase Arxivat 2015-09-24 a Wayback Machine. (anglès)
* ↑ Moutopoulos, D. K. i K. I. Stergiou, 2002. Length-weight and length-length relationships of fish species of the Aegean Sea (Greece). J. Appl. Ichthyol. 18(3):200-203.
* ↑ Species in Crete Island - FishBase Arxivat 2015-09-24 a Wayback Machine. (anglès)
* ↑ List of Marine Fishes reported from Cyprus - FishBase Arxivat 2015-09-24 a Wayback Machine. (anglès)
* ↑ List of Marine Fishes reported from Egypt - FishBase Arxivat 2015-09-24 a Wayback Machine. (anglès)
* ↑ List of Marine Fishes reported from Israel - FishBase Arxivat 2015-09-24 a Wayback Machine. (anglès)
* ↑ List of Marine Fishes reported from Lebanon - FishBase Arxivat 2015-09-24 a Wayback Machine. (anglès)
* ↑ List of Marine Fishes reported from Syrian Arab Republic - FishBase Arxivat 2015-09-24 a Wayback Machine. (anglès)
* ↑ Bilecenoglu, M., E. Taskavak S. Mater i M. Kaya, 2002. Checklist of the marine fishes of Turkey. Zootaxa (113):1-194. Pàg. 99.
* ↑ List of Marine Fishes reported from Bulgaria - FishBase Arxivat 2015-09-24 a Wayback Machine. (anglès)
* ↑ List of Marine Fishes reported from Romania - FishBase Arxivat 2015-09-24 a Wayback Machine. (anglès)
* ↑ List of Marine Fishes reported from Georgia - FishBase Arxivat 2015-09-24 a Wayback Machine. (anglès)
* ↑ List of Marine Fishes reported from Ukraine - FishBase Arxivat 2015-09-24 a Wayback Machine. (anglès)
* 1 2 FishBase (anglès)
* ↑ Cheung, W. W. L., T. J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing. Biol. Conserv. 124:97-111.

## Enllaços externs

* BioLib (anglès)
* ION (anglès)
* YouTube (anglès)